Adam Mickiewicz-universitetet

**Adam Mickiewicz-universitetet** (polsk *Uniwersytet im. Adama Mickiewicza w Poznaniu*, forkortet ***UAM***) er en av 26 høyskoler i Poznań, og et av Polens viktigste og største universiteter. Det åpnet i sin nåværende form i 1919, skjønt dets forløper ble grunnlagt i 1611 som et av Polens eldste universiteter. Universitetet er oppkalt etter en av Polens mest berømte diktere, Adam Mickiewicz.

Universitetet i Poznań består av tretten fakulteter, og har over 40&nbsp;000 studenter. Universitetet har en arktisk forskningshytte på Svalbard, ved navn Skottehytta i Petuniabukta (Billefjorden).

I 2009 universitetet fristiller norske bøker (Den Norske Frimurerorden) for repatriering.

## Historie

I 1611 ble det jesuittiske kollegium (*Kolegium Towarzystwa Jezusowego*) i Poznań opphøyet til universitetsrang, som følge av et dekret av Sigismund III, godkjent av Det polsk-litauiske samveldets Sejm. Dette privilegiet ble bekreftet av Jan II Kasimir i 1650 og Jan III Sobieski i 1678. På dette grunnlag ble det gitt magister- og doktorgrader i Poznań. 

Det var imidlertid først i 1919, vel over 300 år etter universitetets formelle grunnleggelse av den polske kongen, at det første akademiske semester ble inaugurert i den nyopprettede *Wszechnica Piastowska* (Piast-universitetet), hvis navn ble senere forandret til *Uniwersytet Poznański* (Universitetet i Poznań). 

Det «unge» universitetet ble støttet av professorer fra Kraków, Lviv, Vilnius og Warszawa. Det utviklet seg kraftig i mellomkrigstiden, og underviste studenter ved fem fakulteter. I 1920 opprettet den kjente sosiologen Florian Znaniecki den første polske sosiologiavdelingen ved universitetet, som en av Europas første.

Etter dets grunnleggelse har mange berømte akademikere fra hele verden så vel som mange fremragende personligheter innen politikk og kunst mottatt *Doctor Honoris Causa*-tittelen ved universitetet, for eksempel Józef Piłsudski, Ferdinand Foch, Maria Skłodowska-Curie eller Ignacy Paderewski, for å nevne noen få. Blant universitetets mest kjente studenter var de tre matematikerne Marian Rejewski, Henryk Zygalski og Jerzy Różycki, som knakk Enigmakoden. 

Under andre verdenskrig ble høyere utdanning forbudt i Polen av Nazi-Tyskland, og i årene 1940&ndash;1944 virket Uniwersytet Poznański i Warszawa som undergrunnsuniversitetet *Uniwersytet Ziem Zachodnich* (De østlige områders universitet). Etter krigen fornyet universitetet sin virksomhet i 1945, og skiftet navn til *Uniwersytet im. Adama Mickiewicza* i 1955.

## Alumni

Fil:Hanna Suchocka 1992-12-02.jpg|Hanna Suchocka, statsminister i Polen fra 8. juli 1992 til 26. oktober 1993.
|Jan A. P. Kaczmarek, Oscar for beste originalmusikk (2004).
Fil:Rejewski&Rozycki&Zygalski.jpg|Matematikerne Marian Rejewski, Henryk Zygalski og Jerzy Różycki, som knakk Enigmakoden.
Fil:2008.08.15. Gen Franciszek Gągor Fot Mariusz Kubik 01.jpg|Franciszek Gągor, sjef for generalstaben i den polske hær mellom 2006 og 2010.
Fil:Bohdan Winiarski.jpg|Bohdan Winiarski, dommer ved Den internasjonale domstolen i Haag i årene 1946-1967; fra 1961 til 1964 var han rettspresident, det vil si domstolens leder.
Fil:Bajon Filip.jpg|Filip Bajon, filmregissør og manusforfatter.
Fil:Jacek Woszczerowicz - Nawrócony - Film nr 31-32 - 1947-12-24.JPG|Jacek Woszczerowicz, skuespiller.
Fil:Florian Znaniecki.jpg|Florian Znaniecki, filosof og sosiolog. 
Fil:Kazimierz Marcinkiewicz 2006.jpg|Kazimierz Marcinkiewicz, borgermester i Warszawa (2006), statsminister i Polen fra 2006 til 2007.


## Fakulteter
*Fakultet for engelsk
*Fakultet for biologi
*Fakultet for kjemi
*Fakultet for polsk og klassisk filologi
*Fakultet for fysikk
*Fakultet for geografiske og geologiske fag
*Fakultet for historie
*Fakultet for matematikk og informatikk
*Fakultet for samfunnsvitenskap 
*Fakultet for statsvitenskap og journalistikk
*Fakultet for edukasjonsstudier
*Fakultet for neofilologi
*Fakultet for jus og administrasjon
*Fakultet for teologi
*Fakultet for pedagogikk og kunst i Kalisz

## Billedgalleri

Fil:Poznańskie słowiki.jpg|Universitetets aula
Fil:Poznan 10-2013 img08 University Library.jpg|Universitetsbiblioteket
Fil:Collegium Maius RB2.JPG|Collegium Maius - Fakultet for polsk og klassisk filologi
Fil:Poznań Collegium Iuridicum 23.09.2011 p2.jpg|Collegium Iuridicum
Fil:Wydział Nauk Politycznych i Dziennikarstwa UAM.jpg|Fakultet for statsvitenskap og journalistikk
Fil:Poznań Collegium Minus 23.09.2011 p3.jpg|Collegium Minus
Fil:Poznań - Wydział Biologii UAM.jpg|Fakultet for biologi
Fil:Collegium Geographicum in Poznań in 2014 (3).JPG|Fakultet for geografiske og geologiske fag
Fil:Skottehytta-070820.jpg|Skottehytta på Spitsbergen


## Referanser


## Eksterne lenker
*